**עבודת ילדים:**

**פתיחה:**

למרות גילם הצעיר, ברוב הגטאות נאלצו הילדים לצאת ולעבוד בעבודות שונות. היו לכך כמה סיבות: לעיתים נלקח אב המשפחה לעבודת כפייה, לעיתים ההורים לא מצאו עבודה, ופעמים רבות, אף ששני ההורים עבדו, עדיין לא הספיק המזון שהביאו לכל בני המשפחה, ולכן הילדים היו צריכים לעזור בכך. היו גם גטאות שבהם כל הילדים חויבו לצאת לעבוד.

# תצלום פתיחה

**ילד מוכר עיתונים וסרטי יד בגטו ורשה**

מתוך: ארכיון התצלומים של יד ושם

**מדור תצלום**

התבוננו בתצלומים שלפניכם – במה עבדו ילדים בגטאות?

**ילד מוכר עיתונים בגטו; ילד מוכר סירים בגטו לובלין; ילדים עובדים בבית מלאכה לנעליים, גטו לודז, פולין; ילד מוכר סרטי יד בגטו ורשה, ילדים מוכרים כעכיםבגטו ורשה**

כפי שראינו, בתקופת שהותם בגטועבדו הילדים בעבודות שונות על מנת לעזור בפרנסת המשפחה. התבוננו בתצלום שלפניכם – **ילדים בבית מלאכה לנעליים, גטו לודז', פולין**.

בתצלום ניתן לראות ילדים צעירים שעובדים בבית המלאכה לנעליים, ממש כמו מבוגרים שעבדו בבתי מלאכה שונים. כיצד, לדעתכם, הרגישו ילדים צעירים אלו כשהיו צריכים לעבוד כדי לעזור למשפחתם? כיצד, לדעתכם, התייחסו הילדים לעבודה?

**מדור עדות כתובה**

**שרה לומדת לתפור**

"התחלתי לעבוד. הנחתי שתי פיסות בד אחתעל גבי השניה כפי שהורו לי. משכתי בגלגלי המכונה ונענעתי ברגלי את הדוושה. למרבה הפלא, המכונה התחילה לתפור. נעים היה הרעש שלה. הבד המשיך 'לנסוע' קדימה ואני לקחתי שני חלקים נוספים, עוד שניים ועוד. הייתי מאושרת. דודי צדק. בלי שום בעיות אני יודעת לתפור. חבל שאבי אינו יכול לראות אותי עכשיו. אין הוא יודע אפילו שקיבלתי את העבודה.

אך מה זה קרה? רק הזזתי את החלקים 'הגמורים' והכול נתפרד, כאילו לא תפור היה. לא הבנתי מדוע, הרי המכונה תפרה (...) ניסיתי שוב ושוב ועצרתי. לא היה טעם להמשיך. שווא הייתה שמחתי. דודי המסכן אומנם לימדני תנועות שעושים בזמן התפירה, אבל הוא לא אמר לי שיש להשחיל חוט במחט..."

שרה פלגר-זיסקינד, **העטרה שאבדה בגטו לודז' ובמחנות**, הוצאת בית לוחמי הגטאות – הקיבוץ המאוחד, תשל"ח, עמ' 56 – 57.

קראו את העדות וענו על השאלות:

* כיצד מתייחסת שרה לעבודתה כתופרת? סמנו בעדות את המשפטים המתארים את רגשותיה של שרה. (חיווי חיובי על כל משפט נכון. לא חייבים לסמן את כולם)

מה דעתכם, מדוע שמחה שרה לעבוד?

[2]

**"הכי חשוב היה למצוא עבודה..."**

קׅראו את העדות של מנחם, ילד מגטו סטניסלבוב, שניצל את עובדת היותו ילד קטן כדי להשיג אוכל לבני משפחתו ולמבוגרים בקבוצת העבודה.

**"עברנו לגטו שהוקם בעיר סטינסלבוב. הכי חשוב היה למצוא עבודה. מי שעבד קיבל אוכל. דודי, אחי אמי, היה רפד ידוע בעיר, והגרמנים לקחו אותו לעבוד בריפוד ובתפירת וילונות לבית מלון שנבנה מחוץ לגטו. לאחר כמה ימי עבודה אמר דודי לממונה הגרמני על העבודה, שיש ילד יהודי שתמיד עזר לו בעבודתו וכדאי שיעבוד איתו. הוא התכוון אלי...**

**בכל בוקר, בשעה 04:00, יצאנו קבוצה של חמישים יהודים לעבודה בצד הארי. הלכנו ברגל עד הצד השני של העיר. חברי הקבוצה היו נותנים לי תכשיטים או חפצי ערך קטנים, ואני הייתי מתחמק מן העבודה ומחליף את חפצי הערך במעט תפוחי אדמה וירקות. עבורם זו הייתה התקווה היחידה להשיג מזון נוסף לבני משפחותיהם בגטו. אני קיבלתי חלק קטן מה"תוצרת" שהבאתי ונתתי אותו לבני ביתי. אסור היה לאיש לעזוב את מקום העבודה. חיילים גרמנים שמרו על מבואות הבניין. נהגתי לחמוק לרחוב מבעד פתח שמצאתי במרתף הבית ודרכו חזרתי עם המזון (...)"**

מנחם, מתוך: ילדים מבוגרים, עמ' 42

**קִראו את השאלות הבאות וסמנו את התשובות על גבי הקטע.** (שאלת היילייט)

1. לפי עדותו של מנחם, מדוע היה חשוב כל כך לעבוד?
2. מהו התפקיד שקיבל מנחם בתוך הקבוצה בשל היותו ילד?
3. היכן ניתן לראות שמנחם מבין את החשיבות בתפקיד שקיבל על עצמו?

**מדור ציור**

# אגדת הילדים מגטו לודז'

בגטו לודז' שבפולין הוקמו מפעלי ייצור ובתי מלאכה רבים שנקראו ''רסורטים''. במפעלים הללו עבדו מבוגרים וילדים מגיל 10 ומעלה, על מנת לספק מוצרים לגרמנים. העבודה ברסורטים אלו הייתה קשה ביותר, ותמורתה קיבלו מעט אוכל.

אלבום אגדת הילדים שמתוכו הציור שלפניכם נוצר בבית המלאכה לחייטים שבגטו לודז', אשר בו היו חייבים לעבוד גם ילדים. האלבום נועד להקל על הילדים את העבודה, ולכן הוא נכתב כאגדה על ילדים שלמדו לתפור. האלבום כלל ציורים רבים ולצידם סיפור בחרוזים.

התבוננו בציור והגדילו אותו בעזרת זכוכית המגדלת.

**אגדת הילדים מגטו לודז'**

שימו לב כי מצד אחד החפצים המצוירים גדולים מאוד, יותר מהילדים. מצד שני, לסליל החוטים פנים מחייכות ונעימות.

מדוע, לדעתכם, צוירו החפצים בגודל הזה,ומה ניתן ללמוד מן הפנים המחייכות של סליל החוטים?